
ДО ОБЩИНСКИ СЪВЕТ 
ГР. НЕСЕБЪР



ДОКЛАДНА ЗАПИСКА
От Николай Кирилов Димитров
Кмет на Община Несебър


Относно: предложение за присъждане на  званието „Почетен гражданин на гр. Несебър“ на Максим Василев Момчилов

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
На основание чл. 7 във връзка с чл. 3 от Наредба № 9 на Общински съвет - Несебър за стимулиране на физически и юридически лица с особени заслуги към община Несебър, предлагам да се удостои със званието „Почетен гражданин на гр. Несебър“ г-н Максим Василев Момчилов.
Званието е израз на обществена оценка за особен принос на български и чужди граждани.
С диплома от Философския факултет на Софийския  университет "Св. Климент Охридски", магистър по педагогика и специалност "Философия и социология", втора магистратура "Периодичен печат" във Факултета по журналистика и масови комуникации. Член на Съюза на българските журналисти. През 1991-1993 г. е зам.-председател на Дружеството на журналистите и кореспонденти в Бургас.  Главен редактор е на вестник "Слънчев бряг" в периода 1988-2002 г., главен редактор на "Слънчев бряг прес" в периода 2002-2026 г. и едноименното му електронно издание. Максим Момчилов има публикации в повече от 30 вестника, 8 списания, 10 електронни издания. През годините е сътрудник на 12 радиа и 5 телевизионни канала. Изпълнителен директор на кабелна телевизия "Прима сат" 1998-2007 г. Автор на няколко книги.
Присъдени са му повече от 30 отличия, най-значимите от които са:
· Гран при за журналистика на Международния журналистически фестивал "Вяра, Надежда, Любов" в Албена и бронзовата статуетка "Veritas" за принос към развитието на независимите медии в България, връчен от генералният секретар на Международната конфедерация на журналистическите съюзи Ашот Джазоян през 2004г.;
· Гран при в категорията "Регионални издания" от "Издание на годината -2005" на Международния журналистически фестивал;
· Златнен знак на Академията за лидери с принос за развитието на страната към Европейския форум на експертите – 2006;
· Годишната награда за 2009 г. на Българската хотелиерска и ресторантьорска асоциация за най-ефективна журналистическа  публикация;
· "Златно перо" на Съюза на българските журналисти – 2012 г.;
· Грамота по случай 100-годишнината на вестник "Черноморски фар", като фаропазител за доказаната подкрепа и партньорство през годините – 2020 г.;
	Работата на г-н Момчилов като журналист и главен редактор на "Слънчев бряг прес" го превръща в живата памет на обществените и социално-икономическите промени в региона след 1989 г. - авторитетен източник на актуална информация с безпристрастен поглед върху политическите, социалните, бизнес и културните събития. Днес "Слънчев бряг прес" е единственото хартиено печатно издание в община Несебър благодарение на издателския талант и упоритост на г-н Момчилов.
		
Във връзка с гореизложеното предлагам Общински съвет – Несебър да приеме следния проект на
РЕШЕНИЕ:
На основание чл. 21, ал. 1, т. 22 от Закона за местното самоуправление и местната администрация и чл. 8 от Наредба № 9 на Общински съвет - Несебър за стимулиране на физически и юридически лица с особени заслуги към община Несебър Общински съвет – Несебър удостоява със званието „Почетен гражданин на гр. Несебър“ Максим Василев Момчилов (роден на 11.05.1954 г., постоянен адрес: гр. Несебър, ул. "Христо Ботев" № 2) за отстояване свободата на словото, за дългогодишна журналистическа и публицистична дейност, за утвърждаването на общината като самоуправляваща се самостоятелна общност.
Знакът за званието „Почетен гражданин на гр. Несебър“, придружен с грамота (и възпоменателен подарък) да се връчи от кмета на Община Несебър.

Приложение – биографична справка.

С уважение,

НИКОЛАЙ ДИМИТРОВ 
Кмет на Община Несебър



Изготвил:
Дочка Маринова - секретар

